Happy Birthday Virender Sehwag: भारतीय क्रिकेट टीम में अबतक के सबसे बेखौफ आक्रामक पूर्व सलामी बल्लेबाज वीरेंद्र सहवाग (Virender Sehwag) ने आज अपने जीवन काल का 41वां वर्ष पूरा कर लिया है. सहवाग को क्रिकेट जगत में 'मुल्तान के सुल्तान', 'नजफगढ़ के नवाब' और वीरू जैसे उपनामों से भी लोग जानते हैं. सहवाग ने टीम इंडिया में 1 अप्रैल 1999 में पाकिस्तान के खिलाफ पेप्सी कप में अपना पहला डेब्यू वनडे मैच खेला था. इस मैच में सहवाग छह नंबर पर बल्लेबाजी करते हुए दो गेदों का सामना कर मात्र एक रन बनाकर पाकिस्तानी तेज गेंदबाज शोएब अख्तर (Shoaib Akhtar) की गेंद पर एलबीडबल्यू (LBW) आउट हुए थे. सहवाग ने इस मैच में तीन ओवर की गेंदबाजी करते हुए 35 रन लुटाए और उनके हाथ कोई सफलता नहीं लगी. इस मैच को पाकिस्तान सात विकेट से अपने नाम करने में कामयाब रही थी.
बात करें वीरेंद्र सहवाग के टेस्ट क्रिकेट करियर के बारे में तो सहवाग ने सौरव गांगुली के कप्तानी में पहली बार अफ्रीका दौरे पर तीन नवंबर 2001 में अपना डेब्यू टेस्ट मैच खेला था. इस मैच में वीरेंद्र सहवाग ने पांचवें नंबर पर बल्लेबाजी करते हुए 173 गेदों का सामना कर 19 चौके की मदद से 105 रनों की शतकीय पारी खेली थी. वहीं दूसरी पारी में उन्होंने 36 गेदों का सामना कर छह चौके की मदद से 31 रन बनाए थे. सहवाग को उनके दोनों पारियों में अफ्रीकी कप्तान शॉन पोलक (Shaun Pollock) ने आउट किया था. भारत को इस मुकाबले में नौ विकेट से हार झेलनी पड़ी थी. यह भी पढ़ें- Happy Birthday Anil Kumble: आज 49 वर्ष के हुए फिरकी गेंदबाज अनिल कुंबले, जानिए क्रिकेट से जुड़े रोचक आकड़ें
T20 क्रिकेट में वीरेंद्र सहवाग ने 1 दिसंबर 2006 में दक्षिण अफ्रीका के खिलाफ जोहान्सबर्ग (Johannesburg) में डेब्यू किया था. इस मैच में वीरेंद्र सहवाग ने 29 गेदों का सामना कर पांच चौके और एक छक्के की मदद से 34 रनों की पारी खेली थी. इस मैच को टीम इंडिया छह विकेट से अपने नाम करने में कामयाब रही.
बता दें कि वीरेंद्र सहवाग ने देश के लिए 104 टेस्ट मैच खेलते हुए 180 इनिंग्स में 8586 रन बनाए हैं. टेस्ट क्रिकेट में सहवाग के नाम 23 शतक और 32 अर्द्धशतक दर्ज है. सहवाग का टेस्ट क्रिकेट में व्यक्तिगत सर्वश्रेष्ठ प्रदर्शन 319 रन है. वहीं बात करें उनके गेंदबाजी के बारे में तो सहवाग ने 104 टेस्ट मैच के 91 इनिंग्स में 40 विकेट चटकाए हैं. टेस्ट क्रिकेट में सहवाग का सर्वश्रेष्ठ गेंदबाजी प्रदर्शन 104 रन खर्च कर पांच विकेट है. यह भी पढ़ें- Happy Birthday Shardul Thakur: छह गेदों पर छह छक्के लगाने वाले शार्दुल ठाकुर का आज है जन्मदिन, जानें उनके क्रिकेट से जुड़े आकड़ें
वनडे क्रिकेट में वीरेंद्र सहवाग ने देश के लिए 251 मैच खेलते हुए 245 इनिंग्स में 8273 रन बनाए हैं. इस दौरान सहवाग के बल्ले से 15 शतक और 38 अर्द्धशतक निकले. वनडे में सहवाग का व्यक्तिगत सर्वश्रेष्ठ बल्लेबाजी प्रदर्शन 219 रन है. वहीं गेंदबाजी में सहवाग ने 251 मैच खेलते हुए 146 इनिंग्स में 96 विकेट चटकाए हैं. वनडे में सहवाग का सर्वश्रेष्ठ गेंदबाजी प्रदर्शन मात्र छह रन खर्च कर चार विकेट है.
T20 क्रिकेट में वीरेंद्र सहवाग ने 19 मैच खेलते हुए 18 इनिंग्स में 394 रन बनाए हैं. T20 क्रिकेट में वीरेंद्र सहवाग के नाम दो अर्द्धशतक दर्ज है. इस फॉर्मेट में सहवाग का सर्वश्रेष्ठ बल्लेबाजी प्रदर्शन 68 रन है. बता दें कि T20 क्रिकेट में वीरेंद्र सहवाग के हाथ कोई सफलता नहीं लगी है.
awa_Deva awa_Deva awa_Deva awa_Deva awa_Deva awa_Deva